EkBass/fiwiki-20250220-pages-articles huggingface dataset:
Armenian presidentti

Armenian presidentti () on Armenian valtionpäämies ja asevoimien ylipäällikkö. Nykyisenä presidenttinä toimii Vahagn Hatšaturjan, joka aloitti virassaan 13. maaliskuuta 2022. Presidentin virka-asunto sijaitsee Jerevanissa. Se valmistui vuonna 1951 ja toimi alunperin Armenian SNT:n ministerineuvoston kokoontumispaikkana. Nykyiseen käyttötarkoitukseensa rakennus otettiin vuonna 1992. Vuonna 2019 presidentin vuotuinen palkka oli 15 873 600 dramia. == Valinta ja pätevyysvaatimukset == Presidentin valitsee Armenian kansalliskokous. Ehdokkaan tulee saada väh. 3/4 kansanedustajien äänistä tullakseen valituksi. Jos näin ei käy, kaikkien ehdokkaiden kesken järjestetään toinen kierros, jossa ääniä tulee saada väh. 3/5. Jos ketään ei edelleenkään saada valituksi, kahden toisella kierroksella parhaiten menestyneen ehdokkaan välillä järjestetään kolmas kierros, jossa ehdokkaan tulee saada enemmistö kansanedustajien äänistä tullakseen valituksi. Armenian perustuslakia muutettiin vuonna 2015 kansanäänestyksen tuloksena, ja muutosten myötä Armeniassa siirryttiin puolipresidentillisestä hallinnosta parlamentaristiseen. Aikaisemmin presidentti valittiin suoralla kansanvaalilla. Virkakauden pituus oli tuolloin viisi vuotta ja se oli uusittavissa kerran. Maan perustuslain mukaan presidentti voidaan valita vain yhdeksi ainoaksi 7-vuotiskaudeksi. Hän ei saa edustaa mitään puoluetta presidenttinä toimiessaan. Lisäksi presidentin tulee: * olla vähintään 40-vuotias * olla Armenian eikä minkään muun maan kansalainen vähintään 6 vuotta ennen presidenttiyttä * olla asunut vakituisesti Armeniassa vähintään 6 vuotta ennen presidenttiyttä * olla äänioikeutettu * osata armenian kieltä erinomaisesti == Presidentit == № Nimi Kuva Valittiin virkaan Toimikausi loppui Puolue 1 Levon Ter-Petrosjan 16. lokakuuta 1991 erosi huhtikuussa 1998 Armenian kansallinen liike 2 Robert Kotšarjan 30. maaliskuuta 1998 9\. huhtikuuta 2008 sitoutumaton 3 Serž Sargsjan 19. helmikuuta 2008 17. huhtikuuta 2018 Republikaanipuolue 4 Armen Sargsjan 2. maaliskuuta 2018http://www.president.am/en/armen-sargsyan/ 1\. helmikuuta 2022 sitoutumaton vt. Alen Simonjan 1. helmikuuta 2022 13. maaliskuuta 2022 Kansallinen sopimus 5 Vahagn Hatšaturjan 13. maaliskuuta 2022 virassa sitoutumaton ==Lähteet== Luokka:Armenian presidentit
Besian Idrizaj

Besian Idrizaj (12. lokakuuta 1987 Baden bei Wien – 14. toukokuuta 2010) oli itävaltalainen jalkapalloilija. Pelipaikaltaan hän oli hyökkääjä. Idrizaj pelasi urallaan kaksi ottelua Itävallan Bundesliigassa edustaen Wacker Innsbruckia ja 35 ottelua toiseksi korkeimmalla sarjatasolla Erste Ligassa edustaen LASK Linziä. Lisäksi hän pelasi Englannin mestaruussarjassa 17 ottelua edustaen Luton Townia, Crystal Palacea ja Swansea Cityä. Idrizaj menehtyi nukkuessaan ollessaan lomalla perheensä luona Itävallassa. Kuolinsyyksi epäiltiin sydäninfarktia. Hän edusti tuolloin Swansea Cityä. == Lähteet == Luokka:Itävaltalaiset jalkapalloilijat Luokka:Vuonna 1987 syntyneet Luokka:Vuonna 2010 kuolleet
Minnekhada (puisto)

Minnekhada on luonnonpuisto Koillis-Coquitlamassa Suur-Vancouverin alueella Brittiläisessä Columbiassa Kanadassa. Puisto rajoittuu Pittjokeen. Se on yli 200 hehtaarin laajuinen, jossa on polkuja, siirtolohkareita, runsaasti puita, lintuja ja muita eläimiä. Keskellä puistoa on tärkein Marsh alue, joka jakaa puiston ylä- ja alaosiin. Alueen jakaa oja, jossa on pieni kävelysilta. Puistoon on kaksi sisäänkäyntiä, joissa on parkkialueet. Quarry Road on pääsisäänkäynti retkeilijöille. Oliver Road on toinen pääsisäänkäynti Minnekhadan Lodgelle ja muutamille poluille. Toissijainen sisäänkäynti on Quarry Road, mutta siellä ei ole auton paikoitusmahdollisuutta. == Näköalapaikat ja polut == Puiston halki kulkee kolme polkua Pittjoen suuntaisesti: * Quarry polku * Mid-Marsh polku * Lodge / Fern Polut Näköalapaikkoja on kaikkiaan viisi. Niistä matalin on Knoll, sitten Marsh ja Korkea Knolli, joka on 600 jalkaa (180 m). Suosituimpia näköalapaikkoja ovat Pitt joen näkymä ja Pitt Meadows. Koko kierroksen pituus on 5,2 km (Quarry Trail, Fern Trail, ja Lodge), mutta reittiin eivät sisälly Knoll ja alemman Knollin näköalapaikat. == Minnekhadan metsästysmaja == Minnekhadan mökin rakennutti varakuvernööri Eric Hamber metsästystä varten vuonna 1934. Se lahjoitettiin Vancouverin (GVRD) lääninhallitukselle vuonna 1984. Paikka on siitä lähtien ollut joka sunnuntai avoinna yleisölle ympäri vuoden. == Minnekhadan maatila == Minnekhadan maatila lisättiin puistoon vuonna 1995. GVRD parhaillaan kunnostaa maatilan rakennuksia, eikä sinne ole tällä hetkellä yleisöllä mahdollisuutta päästä. == Lähteet == == Aiheesta muualla == * Minnekhada page at GVRD website * Map of Minnekhada Regional Park * Vancouver Parks page with photos * Minnekhada Park history * Satellite view of Minnekhada Regional Park on Google Maps Luokka:Kanadan luonnonsuojelualueet Luokka:Vancouver
Zharnel Hughes

Zharnel Hughes (s. 13. heinäkuuta 1995 The Valley, Anguilla) on Isoa- Britanniaa edustava anguillalainen pikajuoksija, joka kilpailee pääosin 100 ja 200 metrin juoksuissa. 190 senttimetriä pitkän ja 79 kilogrammaa painavan Hughesin valmentajana toimii Glen Mills. Hughes selviytyi Ison-Britannian edustajana finaaliin 200 metrillä vuoden 2015 MM-kilpailuissa Pekingissä. Finaalissa hän sijoittui viidenneksi omalla ennätyksellään 20,02. Hän debytoi Timanttiliigassa maaliskuussa 2015 ja voitti kauden 2015 aikana kaksi Timanttiliigan osakilpailua. Lontoon osakilpailun hän voitti omalla ennätyksellään. Hän juoksi Gold Coastin Kansainyhteisön kisoissa 2018 toisen osuuden Englannin kultajoukkueessa 4 × 100 metrin viestissä. Hughes voitti sekä 100 metrin (ajalla 9,95) että 4×100 metrin kultaa Berliinin 2018 EM- kilpailuissa. Viestissä hän juoksi toisen osuuden. Dohan MM-kilpailuissa 2019 hän sijoittui 100 metrillä kuudenneksi ja juoksi toisen osuuden Britannian pikaviestijoukkueessa, joka saavutti hopeaa maan ennätyksellä 37,36. Vuodelle 2021 siirretyissä Tokion olympialaisissa hänet hylättiin 100 metrin loppukilpailussa. Hän juoksi toisen osuuden Britannian sijoittuessa toiseksi 4 × 100 metrin viestissä. Joukkue kuitenkin menetti mitalinsa Chijindu Ujahin annettua kilpailun jälkeen positiivisen dopingnäytteen. Hughes juoksi Eugenen MM-kilpailuissa 2022 toisen osuuden pronssia saavuttaneessa Britannian 4 × 100 metrin viestijoukkueessa. 100 metrillä hän karsiutui välierissä. Saman vuoden Birminghamin Kansainyhteisön kisoissa hän saavutti 200 metrillä hopeaa ajalla 20,12 ja juoksi toisen osuuden Englannin kultajoukkueessa 4 × 100 metrin viestissä. Münchenin EM-kilpailuissa 2022 Hughes saavutti 200 metrillä kultaa ajalla 20,07 ja 100 metrillä hopeaa ajalla 9,99. Kesällä 2023 Hughes rikkoi sekä 100 metrillä että 200 metrillä Britannian ennätykset juostuaan ajat 9,83 ja 19,73. Molemmat rikotut ennätykset olivat vuodelta 1993, sadalla metrillä Linford Christien 9,87 ja 200 metrillä John Regisin 19,94. Saman vuoden Budapestin MM-kilpailuissa hän saavutti 100 metrillä pronssia ajalla 9,88 ja sijoittui 200 metrillä neljänneksi. Pariisin olympialaisissa 2024 hän juoksi ankkuriosuuden Britannian pronssijoukkueessa 4 × 100 metrin viestissä ja karsiutui 100 metrillä välierissä. Hughesilla on Ison-Britannian, jolle Anguilla kuuluu, arvokisaedustusoikeus. Hän asuu Jamaikalla ja hänen äitinsä on jamaikalainen. Hughes pitää lisäksi hallussaan Anguillan ennätystä 100 ja 200 metrillä. == Henkilökohtaiset ennätykset == Laji Tulos Paikka Päivä 100 metrin juoksu 9,83 New York 24. kesäkuuta 2023 200 metrin juoksu 19,73 Lontoo 23. heinäkuuta 2023 == Lähteet == Luokka:Brittiläiset pikajuoksijat Luokka:Brittiläiset olympiamitalistit Luokka:Anguillalaiset pikajuoksijat Luokka:Vuonna 1995 syntyneet Luokka:Elävät henkilöt
Kim Dickens

Kimberly Jan ”Kim” Dickens (s. 18. kesäkuuta 1965 Huntsville, Alabama) on yhdysvaltalainen näyttelijä. Hänet tunnetaan parhaiten rooleistaan HBO:n draamasarjoissa Deadwood (2004–2006) ja Treme (2010–2013). Hän esittää pääosaa vuonna 2015 alkaneessa AMC:n televisiosarjassa Fear the Walking Dead, ja näyttelee Kate Baldwinia Netflix-sarjassa House of Cards. == Aiheesta muualla == * Luokka:Vuonna 1965 syntyneet Luokka:Yhdysvaltalaiset näyttelijät Luokka:Elävät henkilöt
S&M (kappale)

S&M; on barbadoslaisen laulajan Rihannan kappale hänen viidenneltä studioalbumiltaan Loud (2010). Kappale julkaistiin 21. tammikuuta 2011 albumin neljäntenä singlenä. Yhdysvaltalainen lauluntekijä Ester Dean kirjoitti sen yhteistyössä tuottajien StarGaten ja Sandy Veen kanssa. Kappale on nopeatempoinen hi-NRG– ja Eurodance–kappale, joka samplaa Depeche Moden vuoden 1984 kappaletta ”Master Servant”. Sen sanat käsittelevät yhdyntää, sadomasokismia, bondagea ja fetissejä. Kriitikoiden reaktio kappaleeseen oli sekalainen: jotkut ylistivät sen soundia ja sävellystä, kun taas toiset kritisoivat sen avoimen seksuaalisia sanoja. Kappaleen noustua Yhdysvalloissa Billboard Hot 100 -listan kakkoseksi siitä julkaistiin remix, jossa on mukana Britney Spears. Kun molempien versioiden myynnit yhdistetään, siitä tuli Rihannan kymmenes ja Spearsin viides Billboard-listan ykkönen. RIAA on antanut sille kolminkertaisen platinalevyn. ”S&M;” pääsi listakärkeen Australiassa, Kanadassa ja Puolassa, sekä viiden kärkeen Ranskassa, Saksassa, Espanjassa ja Isossa-Britanniassa. Markkinoidakseen singleä Rihanna esitti lyhennetyn version kappaleesta vuoden 2011 Brit Awards -gaalassa ja yhdessä Spearsin kanssa remix-version saman vuoden Billboard Music Awards -gaalassa. Melina Matsoukas ohjasin kappaleen musiikkivideon, joka oli osittain Rihannan vastaus kritiikkiin. Videossa on softcore sadomasokistisia akteja ja fetissejä. Video kiellettiin useissa maissa ja näytettiin vain yöaikaan toisissa. Kriitikot kehuivat Rihannan sensuaalisuutta ja voimakkaita värejä. Valokuvaaja David LaChapelle nosti oikeussyytteen, jonka mukaan videossa käytetään ideoita hänen valokuvistaan. Rihanna ja LaChapelle sopivat tapauksen summasta, jota ei ole kerrottu julkisuuteen. Luokka:Vuoden 2011 kappaleet Luokka:Rihannan kappaleet Luokka:Britney Spearsin kappaleet Luokka:Billboard Hot 100 -listan ykköset
Lykoúrgos-Stéfanos Tsákonas

Lykoúrgos-Stéfanos Tsákonas (, s. 8. maaliskuuta 1990 Spárti) on kreikkalainen pikajuoksija, joka kilpailee 100 ja 200 metrin juoksussa. Tsákonas on 184 senttimetriä pitkä ja painaa 67 kilogrammaa.http://www.european- athletics.org/athletes/group=t/athlete=139341-tsakonas-likourgos- stefanos/index.html Tsákonas oli mukana vuoden 2012 kesäolympialaisissa Lontoossa ja 2016 Rio de Janeirossa selviytyen 200 metrillä semifinaaleihin.http://www.sports- reference.com/olympics/athletes/ts/likourgos-tsakonas-1.html Hän on ollut mukana myös vuosien 2013, 2015 ja 2017 MM-kilpailuissa karsiutuen joka kerta 200 metrin välierissä. EM-kilpailuissa Tsákonas on ollut mukana viidesti, parhaana sijoituksenaan seitsemäs sija 200 metriltä vuosilta 2010 ja 2014. Hän voitti 200 metriltä kultaa Välimeren kilpailuista 2013. Tsákonas on voittanut myös yhden Timanttiliigan osakilpailun.http://www.all- athletics.com/node/175805 == Ennätykset == === Ulkoradoilla === Laji Tulos Paikka Päivä 100 metrin juoksu 10,16 Gavardo 4. kesäkuuta 2017 200 metrin juoksu 20,09 Rooma 4. kesäkuuta 2015 === Sisäradoilla === Laji Tulos Paikka Päivä 60 metrin juoksu 6,62 Pireus 13. helmikuuta 2016 == Lähteet == Luokka:Elävät henkilöt Luokka:Kreikkalaiset pikajuoksijat Luokka:Vuonna 1990 syntyneet
Mr Green

Mr Green Ltd. on nettikasinoa ylläpitävä rahapelialan yritys. Mr Green Ltd. on Maltan rahapeliviranomaisen, MGA:n, lisensoima ja sääntelemä yritys. Sen pääkonttori sijaitsee Sliemassa Maltalla. Mr Green Ltd. on Mr Green & Co:n suurin tytäryhtiö. Mr Green & Co sijaitsee Tukholmassa. Se on listattu Tukholman pörssiin. Per Normanista tuli Mr Green & Co:n toimitusjohtaja helmikuussa 2015. Kolme ruotsalaista yrittäjää; Fredrik Sidfalk, Henrik Bergquist ja Mikael Pawlon, perustivat Mr Greenin vuoden 2007 loppupuolella. Yritys lanseerattiin vuonna 2008. Kolmikko oli aiemmin perustanut Anders Holmgrenin kanssa Betsson-nettikasinon. Mr Green tarjosi ensimmäisten nettikasinoiden joukossa rahapelejä useilta eri pelintarjoajilta. Se rakensi myös niin sanotun saumattoman lompakon, jonka ansiosta pelimerkkejä ei enää tarvinnut vaihtaa pelatakseen eri pelintarjoajien tuotteita. Tällä hetkellä Mr Green tarjoaa yhteensä 350 peliä seuraavilta pelintarjoajilta: IGT, Net Entertainment, Nextgen, QuickSpin, Betsoft, Microgaming, Quickfire, Bally Technologies, Yggdrasil, Play&Go.; Live-pelit tarjoaa Evolution Gaming. Tammikuussa 2014 Bo Wänghammar nimitettiin Mr Green Ltd:n toimitusjohtajaksi. Wänghammar työskenteli ennen Mr Greeniä 3 vuotta Lenswayllä. Vuonna 2015 Mr Green osti italialaisen operaattorin, Mybet Italian, ja Italian peliviranomainen AAMS hyväksyi Mr Greenin toiminnan maassa. Mr Green aloitti operoinnin Italiassa vuonna 2015. Samana vuonna se sai myös lisenssin Britanniassa. == Palkinnot == Vuosi Palkinnon myöntäjä Kategoria 2009 Internetworld Topp 100 2010 Internetworld Topp 100 2011 Internetworld Topp 100 2012 Internetworld Topp 100 2012 eGaming Review (EGR) Socially Responsible Operator of the Year 2013 Internetworld Topp 100 2013 International Gaming Awards (IGA) Online Casino Operator of the Year 2014 Internetworld Topp 100 2014 International Gaming Awards (IGA) Online Casino Operator of the Year 2014 eGaming Review (EGR) Highly Commended Slots Operator of the Year 2014 eGaming Review (EGR) Casino Brand of the Year 2015 International Gaming Awards (IGA) Online Casino Operator of the Year 2016 International Gaming Awards (IGA) Mobile Operator of the Year == Lähteet == ==Aiheesta muualla== * Virallinen sivusto * Mr Green & Co AB Company sivusto * Internetworld IDG Top 100 Sites * Internetworld IDG Top New Sites * Bloomberg.com Market Data for Mr Green & Co Luokka:Rahapeliyhtiöt
Saurom

Saurom (vuoteen 2006 asti Saurom Lamderth) on vuonna 1996 perustettu espanjalainen folk metal -yhtye. ==Julkaisut== ===Studioalbumit=== * El guardián de las melodías perdidas (2001) * Sombras del Este (2002) * Legado de juglares (2004) ** Sinfonías de los bosques (2006) * JuglarMetal (2006) * Once romances desde al-Ándalus (2008) ** Romances from al-Ándalus (2008) * Maryam (2010) * Vida (2012) * Sueños (2015) * La Magia de la Luna (2017) * Música (2020) ===Demot=== * La cripta del duende (1996) * Regreso a las Tierras Medias (1997) * Legado de juglares (1999) * Orígenes (2000) ===DVD:t=== 20... al Mundo de los Sueños (2016) ==Aiheesta muualla== * * *Kotisivut Luokka:Espanjalaiset metalliyhtyeet Luokka:Espanjalaiset folk metal -yhtyeet Luokka:Espanjalaiset power metal -yhtyeet
Tanelinkulma

Tanelinkulma on Waldemar Aspelinin suunnittelema vuonna 1889 valmistunut rakennus Haminassa. Uusrenessanssista tyyliä edustavan puurakennuksen pinta- ala on noin 1000 m². Rakennus on suojeltu asemakaavalla. Tanelinkulman rakennutti Venäjältä Haminaan tullut kauppaneuvos Konstantin Aladin (1833–1896) itselleen kaupunkipalatsiksi. Hän ehti asua talossa vain muutamia vuosia ennen kuolemaansa. 1960-luvulla uusi rakennuskaava mahdollisti tehokkaamman rakentamisen tontille, jolloin Aladinin taloa uhkasi purkaminen. Rakennuksen osti vuonna 1968 Aladinien perikunnalta rakennusneuvos Veli O. Klami, joka alkoi kunnostaa taloa. Talo nimettiin Tanelinkulmaksi rakennustöissä 1880-luvun lopulla olleen Veli O. Klamin isoisän Taneli Klamin mukaan. Rakennuksen omistaa Veli O. Klamin perustama Oy Rakennuspartio. Raatihuoneentorin kulmassa sijaitseva ensimmäisen kerroksen huoneisto on ollut Aladinin jälkeen monenlaisessa käytössä: asuntona, baarina, Prihan liimatehtaan konttorina, Haminan kaupungin teknisen toimen virastona sekä samovaarimuseona, jonka toiminta päättyi vuonna 2010. Nykyisin talossa on asuntoja, konditoria-kahvila, Kakspy Ry Haminan klubitalo ja yritysten toimitiloja. Tanelinkulma on äänestetty Haminan kauneimmaksi rakennukseksi."Lumoava" Tanelinkulma voitti Haminan kaunein rakennus -äänestyksen – Ääniä annettiin lähes 2 000, katso tulokset! ==Lähteet== Luokka:Haminan rakennukset ja rakennelmat Luokka:Waldemar Aspelinin suunnittelemat rakennukset Luokka:Suomen 1800-luvulla rakennetut rakennukset ja rakennelmat Luokka:Suomen suojellut rakennukset
Shorehamin lentonäytösonnettomuus

Hawker Hunter T7 -hävittäjä syöksyi maahan Shorehamin lentonäytöksessä 22. elokuuta 2015. Koneen lentäjä yritti tehdä silmukkaa, mutta kone syöksyi maahan A27-tielle. 11 henkilöä kuoli maahansyöksyssä. Poliisi arvioi aluksi, että uhriluku voi nousta jopa 20:een, mutta lopulta uhreja ei löytynyt enempää. Lentäjä selvisi onnettomuudesta hengissä. == Lentokone ja lentäjä == Onnettomuuskone oli kaksipaikkainen Hawker Hunter T7, rekisteritunnukseltaan G-BXFI. Sen vanha sotilasrekisteritunnus WV372 oli myös näkyvillä osana koneen väritystä. Britannian kuninkaallisten ilmavoimien palveluksessa ollut kone lensi ensimmäisen kerran huhtikuussa 1955. Noin vuotta myöhemmin se vaurioitui pahasti lennon aikana syttyneessä tulipalossa, minkä jälkeen se rakennettiin uudelleen ja muutettiin T7-versioksi. Kone palasi palveluskäyttöön toukokuussa 1959. Kuninkaalliset ilmavoimat poisti sen käytöstä vuonna 1996, ja sillä lennettiin näytöslentoja vuodesta 1998 lähtien. Onnettomuuden aikaan sen omisti liikemies Graham Peacock, ja sen kotikenttä oli North Wealdin lentokenttä Essexissä. Konetta lensi 51-vuotias Andy Hill, jolla oli yli 12 000 tunnin lentokokemus. Hän on kapteeni British Airwaysillä, ja hän on lentänyt muun muassa Boeing 757- ja 767- sekä Airbus A340 -koneita. Ennen siviiliuraansa hän lensi Kuninkaallisissa ilmavoimissa Harrier-lentokoneita ja toimi myös kouluttajana. Lentonäytöksissä hän lensi Huntereiden lisäksi Van’s Aircraft RV-8- ja BAC Jet Provost -lentokoneita. == Onnettomuus == thumb|left|Näkymä Shorehamin lentokenttää lähestyvästä lentokoneesta. Hunter syöksyi A27-tielle etualalla näkyvän Adurjoen ja kiitotien välissä. Noin kello 13.20 paikallista aikaa lentäjä yritti tehdä koneella silmukkaa mutta epäonnistui, minkä seurauksena kone syöksyi A27-tielle lentokentän pohjoispuolella. Se osui useisiin tiellä olleisiin autoihin ja räjähti osuessaan maahan. 11 ihmistä kuoli ja 16 loukkaantui. Kuolleiden joukossa oli kaksi Englannin jalkapalloliigan yhdeksännen sarjatason Worthing Unitedin pelaajaa. Lentäjä Hill selvisi hengissä mutta loukkaantui hengenvaarallisesti. Hän oli onnettomuuden jälkeen kriittisessä tilassa, ja hänet saatettiin lääkkeillä keinotekoiseen koomaan. Hän pääsi sairaalasta syyskuussa 2015. == Tutkinta == Yhdistyneen kuningaskunnan Air Accidents Investigation Branch (AAIB), joka tutkii onnettomuutta, julkisti syyskuussa 2015 väliraportin. Siinä kerrottiin lentäjä Hillin aloittaneen silmukan matalampana kuin hänen lentonäytöslupansa salli. Korkeutta liikkeen alkaessa oli vain 200 jalkaa (60 metriä), kun Hillillä oli lupa harjoittaa taitolentoa Hawker Hunterilla alimmillaan 500 jalan (150 metrin) korkeudessa. Lisäksi tutkijat olivat analysoineet ohjaamokameroiden kuvamateriaalin, joiden perusteella koneen ohjaimissa ei ollut vikaa. == Lähteet == Luokka:Vuoden 2015 lento- onnettomuudet Luokka:Lento-onnettomuudet Yhdistyneessä kuningaskunnassa Luokka:Sussexin historia
Nils Erik Wahlberg

Nils Erik Wahlberg (1885 JohannesHistorisk Tidskrift s. 204, Suomen suuriruhtinaskunta – 19. tammikuuta 1977Bengt Jusélius: ”Nils Erik Wahlberg 1885–1977”, s. 115 teoksessa Finlandssvenska tekniker VI – Framtidsbyggare. Tekniska föreningen i Finland , Helsinki 2007.) oli amerikansuomalainen insinööri, joka toimi 1917–1952 yhdysvaltalaisen Nash-autotehtaan pääsuunnittelijana ja 1940-luvun alusta alkaen teknillisenä johtajana (). Nils Wahlbergin johdolla syntyneitä autoteknisiä innovaatioita olivat muun muassa kuusisylinterinen moottori kannen yläpuolisin venttiilein ja moottorin kiinnitys kumituin 1920-luvun alussa, vuoden 1940 Nash-mallien täysin itsekantava kori ja integroitu lämmitys- ja ilmanvaihtojärjestelmä sekä vuoden 1949 Nash Airflyte -mallin tieteellisin kokein suunniteltu sarjavalmisteisen henkilöauton aerodynaaminen kori, ergonomisesti suunniteltu kojetaulu, parivuoteeksi laskeutuvat istuimet ja turvavyöt. Entisenä Yhdysvaltain ilmavoimien lentäjänä Wahlberg piti aerodynamiikkaa hyvin tärkeänä ja vaikutti keskeisesti 1950-luvun alkupuolen Nash-autojen erikoislaatuiseen muotoiluun suljettuine pyöräkoteloineen.Hurjat amerikansuomalaiset. Bruno Nordberg, Nils Erik Wahlberg, Emil Hurja ja Gus Hall – tunnetut amerikansuomalaiset. Ismo Söderlingin esitelmä Tieteen päivillä 19.10.2013. Turun yliopisto. Viitattu 25.8.2015. Wahlberg syntyi Viipurin läänin Johanneksessa ja kävi oppikoulunsa Kuopiossa. Hän jätti opintonsa Helsingin polyteknillisessä opistossa kesken ja lähti 1907 Suomen venäläistämistoimisa pakoon Sveitsiin, jossa suoritti opintonsa loppuun opiskellen etenkin laivojen polttomoottoritekniikkaa. Opintojensa jälkeen Wahlberg lähti siirtolaiseksi Yhdysvaltoihin, jossa hänen työnantajiaan olivat 1910-luvun alkupuolella autotehtaat Maxwell-Briscoe, Thomas Motor Company, Packard ja General Motorsin omistama Oakland Motor Car Company. Kun GM:n pääjohtaja Charles W. Nash lähti 1916 perustamaan omaa autotehdastaan ja osti Jeffery Motor Companyn, hän kutsui Wahlbergin pääsuunnittelijakseen.Nils Wahlberg and Nash - Salute To A Great Engineer And Unsung Automobiles, VW Larry’s Auto Blab -blogi 19.5.2009. Viitattu 25.8.2015. Wahlberg teki 36 vuoden uran Nash-yhtiössä ja jäi eläkkeelle 1952. Hän kuoli 91-vuotiaana vuonna 1977.Nils Erik Wahlberg , Oldtimerbase 2013, viitattu 25.8.2015. ==Lähteet== ==Aiheesta muualla== *Valokuva Wahlbergista vuodelta 1941 Luokka:Suomalaiset insinöörit Luokka:Amerikansuomalaiset henkilöt Luokka:Vuonna 1885 syntyneet Luokka:Vuonna 1977 kuolleet Luokka:Yhdysvaltalaiset insinöörit
Rabah Yousif

Rabah Yousif (, s. 11. joulukuuta 1986 Omdurman, Sudan) on sudanilaissyntyinen brittiläinen pikajuoksija, joka kilpailee 400 metrin juoksussa. 183 senttimetriä pitkä ja 73 kilogrammaa painava Yousif edustaa Newham & Essex Beaglesia.http://www.european- athletics.org/athletes/group=y/athlete=101855-yousif-rabah/index.html Yousif kilpaili Sudanin väreissä vuoden 2012 kesäolympialaisissa Lontoossa, jossa hän jäi välieriin.http://www.sports-reference.com/olympics/athletes/yu/rabah- yusuf-1.html Hän oli mukana myös vuosien 2009 ja 2011 MM-kilpailuissa, jääden molemmilla kerroilla välieriin. Yousif voitti 400 metrin kultaa vuoden 2011 Afrikan kisoista ja hopeaa vuoden 2010 Afrikan-mestaruuskilpailuista. 4 × 400 metrillä hän sai hopeaa Afrikan-mestaruuskilpailuista 2008. Yousif sai toukokuussa 2013 Ison-Britannian kansalaisuuden, ja voitti maan lipun alla pitkän viestin EM-kultaa seuraavana vuonna Zürichissä. Vuoden 2015 MM- kilpailuissa Pekingissä Yousif juoksi ennätyksensä välierissä ja selviytyi finaaliin, jonka kuudenneksi hän sijoittui. Samoista kisoista hän saavutti pronssia pitkästä viestistä. Hän sai viestipronssia myös Amsterdamin EM- kilpailuista 2016. Hän juoksi 2017 Lontoon MM-kilpailuissa kolmannen osuuden Britannian pronssijoukkueessa 4 × 400 metrin viestissä. Hän sai Berliinin EM- kilpailuissa 2018 hopeaa 4 × 400 metrin viestissä. Dohan MM-kilpailuissa 2019 hän karsiutui 400 metrin välierissä. Yousif pitää hallussaan Sudanin ennätystä 300 ja 400 metrillä. Hänellä on myös yksi Timanttiliigan osakilpailuvoitto.http://www.all-athletics.com/node/72131 == Ennätykset == === Ulkoradoilla === Laji Tulos Paikka Päivä 400 metrin juoksu 44,54 Peking 24. elokuuta 2015 === Sisäradoilla === Laji Tulos Paikka Päivä 400 metrin juoksu 46,24 NR* Birmingham 19. helmikuuta 2011 (* = Sudanin ennätys) == Lähteet == Luokka:Brittiläiset pikajuoksijat Luokka:Sudanilaiset pikajuoksijat Luokka:Vuonna 1986 syntyneet Luokka:Elävät henkilöt
Natten med de levande Finntroll

__NOTOC__ Natten med de levande Finntroll on folk metal -yhtye Finntrollin livealbumi, joka julkaistiin 13. kesäkuuta 2014 levymerkillä Spinefarm Records. == Kappaleet == # # # # # # # # # # # # # # # # # # # == Kokoonpano == * Vreth – laulu * Trollhorn – kosketinsoitin, kitarat, banjo, huuliharppu, taustalaulu * Skrymer – kitara, taustalaulu * Routa – kitara, taustalaulu * Tundra – bassokitara * Beast Dominator – rummut, lyömäsoittimet * Virta – kosketinsoitin === Tuotanto === * Jukka Varmo – miksaaja * Henri Sorvali – miksaaja * Mika Jussila – masteroija == Arvostelut == * About.com: About.com: Album review * AllMusic: positiivinenAllMusic review * Imperiumi.net: 7+/10Imperiumi.net: Levyarvio == Lähteet == == Aiheesta muualla == * Natten med de levande Finntroll discogs.com -sivustolla * Luokka:Finntrollin albumit Luokka:Vuoden 2014 konserttitallenteet
Su Bingtian

Su Bingtian (, s. 29. elokuuta 1989 Zhongshan) on kiinalainen pikajuoksija, joka kilpailee 100 metrin juoksussa. 172 senttimetriä pitkä ja 65 kilogrammaa painava Su edustaa Guangdongin maakunnan yleisurheilujoukkuetta.http://www.sports- reference.com/olympics/athletes/su/su-bingtian-1.html Su oli mukana vuoden 2012 kesäolympialaisissa, jossa hän oli välierissä sekä 100 metrillä että 4 × 100 metrin viestissä. Vuoden 2013 MM-kilpailuissa Moskovassa hänet hylättiin välierissä. Sopotin MM-hallikilpailuissa 2014 hän sijoittui 60 metrin juoksussa neljänneksi ajalla 6,52. Vuoden 2015 MM-kotikisoissa Su selvisi 100 metrillä finaaliin, mutta jäi sen viimeiseksi ajalla 10,06. Samoista kisoista hän saavutti hopeaa pikaviestistä. Kiina tuli maaliin kolmantena, mutta nousi lopputuloksissa toiseksi kun Yhdysvallat hylättiin vaihtorikon vuoksi. Portlandin MM-hallikilpailuissa 2016 hän sijoittui 60 metrillä viidenneksi ajalla 6,54. Rio de Janeiron olympialaisissa 2016 hän karsiutui 100 metrillä välierissä ja oli pikaviestissä neljäs. Hän kuului World Relays -kilpailuissa 2017 pronssia saaneeseen Kiinan pikaviestijoukkueeseen. Lontoon MM- kilpailuissa 2017 hän oli 100 metrillä kahdeksas ja 4 × 100 metrin viestissä neljäs. Birminghamin MM-hallikilpailuissa 2018 hän sai hopeaa 60 metrillä Aasian ennätysajalla 6,42.Dohan MM-kilpailuissa 2019 hän karsiutui 100 metrin välierissä. Su sijoittui kuudenneksi vuonna 2021 Tokion olympialaisten 100 metrillä ajalla 9,98. Aiemmin samana päivänä juostuissa välierissä hän juoksi Aasian ennätyksen 9,83. Pikaviestissä Kiina sijoittui alun perin neljänneksi, mutta nousi myöhemmin pronssille Britannian joukkueen dopinghylkäyksen jälkeen. Eugenen MM-kilpailuissa 2022 hän karsiutui 100 metrin välierissä. Aasian-mestaruuskilpailuista Su on saavuttanut kolme kultaa, yhden hopean ja yhden pronssin. Aasian kisoista hänellä on kaksi pikaviestikultaa vuosilta 2010 ja 2014, 100 metrin kulta 2018, 100 metrin hopea vuodelta 2014 ja pikaviestipronssi 2018. Vuoden 2011 kesäuniversiadeista Shenzhenistä Su saavutti pronssia 100 metriltä. Su oli ensimmäinen aasialaissyntyinen henkilö, joka alitti 100 metrillä sallituissa olosuhteissa kymmenen sekuntia. Hän pitää hallussaan Aasian ennätystä sekä 60 metrillä että 100 metrillä. == Henkilökohtaiset ennätykset == === Ulkoradat === Laji Tulos Paikka Päivä 100 metrin juoksu 9,83 AR Tokio 1. elokuuta 2021 === Sisäradat === Laji Tulos Paikka Päivä 60 metrin juoksu 6,42 AR Birmingham 3. maaliskuuta 2018 == Lähteet == Luokka:Kiinalaiset pikajuoksijat Luokka:Kiinalaiset olympiamitalistit Luokka:Vuonna 1989 syntyneet Luokka:Elävät henkilöt
Kattohuoneisto

Kattohuoneisto on kerrostalon ylimmän kerroksen huoneisto, jossa on kattoterassi. Kattohuoneistot varustetaan ylellisesti, ja niihin pääsee usein erillisellä hissillä. New Yorkin ensimmäinen kattohuoneisto rakennettiin vuonna 1925. == Lähteet == == Aiheesta muualla == *Tässä on maailman kallein kattohuoneisto Iltalehti *Hier wird das teuerste Penthouse der Welt gebaut Welt.de Luokka:Asunnot
Gustaf Selim Ignatius

Gustaf Selim Ignatius (12. syyskuuta 1877 Iisalmi – 17. huhtikuuta 1943 Helsinki) oli suomalainen agronomi, puutarhanhoidon opettaja ja tarkastaja.60-vuotias. Tarkastaja Gustaf Ignatius, Helsingin Sanomat, 12.09.1937, nro 245, s. 12, Kansalliskirjaston digitaaliset aineistot Gustaf Ignatiuksen vanhemmat olivat apteekkari, kollegiasessori Gustaf Fredrik Ignatius ja Selma Lagus. Hän pääsi ylioppilaaksi Savonlinnan lyseosta 1896 ja valmistui agronomiksi Mustialasta 1896, puutarhakandidaatiksi Kööpenhaminan Landbohojskolesta 1902 sekä filosofian kandidaatiksi 1905. Ignatius oli lyhyen aikaa Peltosalmen meijeri- ja maanviljelyskoulun opettajana ja sen jälkeen Huittisissa Länsi-Suomen kansanopistossa maatalousaineiden opettajana ja opiston johtajana 1906–1910. Hän oli sitten Lepaan puutarhaopistossa puutarhanhoidon opettajana ja johtajana 1910–1920. Viimeksi hän oli maataloushallituksen puutarhanhoidon tarkastajana 1918–1940. Ignatius oli Puutarhasiemen-komitean puheenjohtajana 1917–1918 sekä Suomen puutarhaviljelijöiden liiton puheenjohtajana 1925–1926 ja liiton edustajiston jäsenenä 1925–1934.Wikiaineisto : Kuka kukin oli 1961 Ignatius oli naimisissa vuodesta 1907 Elma Eklundin kanssa. == Teoksia == * Kasvitarhanhoito ja elintarvetuotanto. Elintarviketuotannon edistäminen v.1919, n:o 10. Helsinki 1919 * Lyhyt puutarhanhoidon oppikirja : kansakoulun jatko-opetusta varten. WSOY 1929 == Toimitustöitä == * Puutarhaviljelijän muistikalenteri ; toimittaneet Gustaf Ignatius ja Olavi Collan. Otava 1925 * Suuri puutarhatietokirja : aakkosellinen hakuteos 1, Aaprotti-lääkeköynnös ; toimituskunta Gustaf Ignatius ym. WSOY 1933 * Suuri puutarhatietokirja : aakkosellinen hakuteos 2, Maa-öljyt ; toimituskunta Gustaf Ignatius ym. WSOY 1934 == Suomennoksia == * R. Gripenberg : Hedelmäviljelys : esitelmiä ja kirjoituksia. WSOY 1924 ==Lähteet== Luokka:Suomalaiset opettajat Luokka:Suomalaiset puutarhurit Luokka:Suomalaiset virkamiehet Luokka:Vuonna 1877 syntyneet Luokka:Vuonna 1943 kuolleet
Jussi Harjula

Johannes (Jussi) Harjula, sukunimi vuoteen 1921 Harakka (6. kesäkuuta 1898 Kirvu – 6. helmikuuta 1960) oli suomalainen päätoimittaja. Harjulan vanhemmat olivat maanviljelijä Juho Harakka ja Anna Verta. Hän kävi kansanopiston 1918 sekä maamieskoulun. Harjula oli Maakansa-lehden toimitussihteerinä 1925–1940, Pohjolan Sanomain toimitussihteerinä 1940, Itä-Savo-lehden päätoimittajana 1940–1942, Karjalan Sanomain toimitussihteerinä 1943–1944, Käkisalmen Sanomain päätoimittajana 1944 sekä viimeksi Etelä-Saimaa-lehdessä toimitussihteerinä 1944–1949 ja päätoimittajana 1950–1960. Hän oli Kirvun kunnanvaltuuston jäsen 1923–1925 ja Lappeenrannan kaupunginvaltuuston jäsen vuodesta 1948. Harjula oli naimisissa vuodesta 1945 Irja Kerttu Peltuen (aik. Bagge) kanssa.Wikiaineisto : Kuka kukin oli 1961 == Teoksia == * Näveri Mikko heitäip miljonääriks : 1-näytöksinen huvinäytelmä. Etelä-Saimaan paperikauppa, Lappeenranta 1956 ==Lähteet== Luokka:Suomalaiset päätoimittajat Luokka:Lappeenrannan kaupunginvaltuutetut Luokka:Kirvun kunnanvaltuutetut Luokka:Vuonna 1898 syntyneet Luokka:Vuonna 1960 kuolleet
Juan Nuñez

Juan Núñez Lima (s. 19. marraskuuta 1959) on entinen pikajuoksija, joka edusti Dominikaanista tasavaltaa. Helsingin MM-kisoissa 1983 hän juoksi 100 metrin juoksun finaalissa viidenneksi. == Ennätykset == Laji Tulos Paikka Aika 100 metriä 10.16 Havanna, Kuuba 22. heinäkuuta, 1983 200 metriä 20.65 Havanna, Kuuba 23. heinäkuuta, 1983 == Saavutukset arvokisoissa == Vuosi Kisat Paikka Tulos Laji 1981 Väli-Amerikan ja Karibian mestaruuskisat Santo Domingo, Dominikaaninen tasavalta 3. 100 metriä 1981 Väli-Amerikan ja Karibian mestaruuskisat Santo Domingo, Dominikaaninen tasavalta 1. 200 metriä 1982 Väli-Amerikan ja Karibian kisat Havanna, Kuuba 3. 100 metriä 1982 Väli- Amerikan ja Karibian kisat Havanna, Kuuba 3. 200 metriä 1983 Väli-Amerikan ja Karibian mestaruuskisat Havanna, Kuuba 1. 100 metriä 1983 Väli-Amerikan ja Karibian mestaruuskisat Havanna, Kuuba 1. 200 metriä 1983 Pan Amerikan kisat Caracas, Venezuela DSQ (2.) 100 metriä 1986 Väli-Amerikan ja Karibian kisat Santiago de los Caballeros, Dominikaaninen tasavalta 2. 100 metriä 1986 Väli- Amerikan ja Karibian kisat Santiago de los Caballeros, Dominikaaninen tasavalta 2. 200 metriä 1987 Väli-Amerikan ja Karibian mestaruuskisat Caracas, Venezuela 1. 100 metriä 1987 Väli-Amerikan ja Karibian mestaruuskisat Caracas, Venezuela 2. 200 metriä 1987 Pan American Games Indianapolis, Yhdysvallat 3. 100 metriä == Anti-Doping rikkomus == Vuonna 1983 Pan-Amerikan kisojen yhteydessä Nuñez kärysi dopingtestissä fenkamfamiini-piristeen käytöstä, jonka johdosta hänen tuloksensa kyseisissä kisoissa mitätöitiin.Games spoiled by controversy, The Cavalier Daily, 30 August 1983Brigitte Berendonk: Doping- Dokumente. Von der Forschung zum Betrug. Springer-Verlag, Berlin 1991, ISBN 3-540-53742-2 == Lähteet == * Juan Nunez IAAF:n tietokannassa Luokka:Dominikaanilaiset pikajuoksijat Luokka:Vuonna 1959 syntyneet Luokka:Elävät henkilöt
Desai Williams

Empson Othman Desai Williams (12. kesäkuuta 1959 Basseterre, St. Kitts ja Nevis – 10. huhtikuuta 2022 Mississauga, Kanada) oli pikajuoksija, joka edusti urallaan Kanadaa. Hän oli mukana Kanadan pronssia voittaneessa pikaviestijoukkueessa Los Angelesin vuoden 1984 olympialaisissa. Williams kilpaili myös kaksissa ensimmäisissä yleisurheilun MM-kisoissa (1983 ja 1987). Williams harjoitteli kotimaassaan Scarborough Optimists Track Clubin joukkueessa, joka yhdistettiin myös Ben Johnsonin doping-skandaalin. Seuran valmentaja Charlie Francis, yhdessä seuran lääkäri Jamie Astaphanin kanssa, oli toimittanut steroideja Johnsonille, Williamsille, Mark McKoylle, Tony Sharpelle, Angela Taylorille ja muutamille muille seuran juoksijoille. Myöhemmin Williams työskenteli jalkapalloseura Toronto Argonautsin nopeusvalmentajana ja valmensi muutamaa kanadalaista yleisurheilijaa, muun muassa Tremaine Harrisia, Phylicia Georgea ja Justyn Warneria. == Henkilökohtaiset ennätykset == Laji Tulos Paikka Päivämäärä 100 metriä 10,11 Soul, Etelä-Korea 24. syyskuuta 1988 200 metriä 20,29 Provo, Yhdysvallat 21. toukokuuta 1983 400 metriä 45,92 Provo, Yhdysvallat 22. toukokuuta 1984 == Lähteet == * ===Viitteet=== Luokka:Kanadalaiset pikajuoksijat Luokka:Kanadalaiset olympiamitalistit Luokka:Vuonna 1959 syntyneet Luokka:Vuonna 2022 kuolleet
Luettelo televisiosarjan Fear the Walking Dead hahmoista

Fear the Walking Dead on Robert Kirkmanin ja Dave Ericksonin luoma kauhudraamasarja, joka alkoi AMC-kanavalla 23. elokuuta 2015. Sarja on kauhudraamasarja The Walking Deadin esiosa. ==Päähenkilöt== Hahmo Näyttelijä Kaudet päähenkilönä Kaudet sivuhenkilönä Jaksot Madison Clark Kim Dickens 1, 2 – 12 Madison Clark, lukion opinto-ohjaaja, Travisin kihlattu, Alician ja Nickin yksinhuoltajaäiti. Travis Manawa Cliff Curtis 1, 2 – 12 Travis Manawa, lukion englanninkielen kirjallisuuden opettaja, Madisonin kihlattu, avioeronnut jolla on poika Chris entisen vaimonsa Lizan kanssa. Nicholas Clark Frank Dillane 1, 2 – 12 Madisonin 19-vuotias poika, joka ponnistelee heroiiniriippuvuuttaan vastaan. Alicia Clark Alycia Debnam-Carey 1, 2 – 12 Madisonin kunnianhimoinen tytär, joka seurustelee lukiokaverinsa Mattin kanssa. Liza Ortiz Elizabeth Rodriguez 1 2 7 Travisin entinen vaimo ja heidän poikansa Chrisin äiti. Käy sairaanhoitoalaa. Ofelia Salazar Mercedes Mason 1, 2 – 11 Yhdysvalloissa syntynyt ja varttunut nainen, joka on suojeleva maahanmuuttajavanhempiaan kohtaan. Christopher Manawa Lorenzo James Henrie 1, 2 – 12 Travisin ja Lizan poika, joka paheksuu isäänsä tämän avioeron vuoksi. Daniel Salazar Rubén Blades 1, 2 – 11 Ofelia isä, parturi, joka muutti Los Angelesiin vuosikymmeniä sitten. Victor Strand Colman Domingo 2 1 8 Fiksu ja sivistynyt mies, jolla on salaperäinen menneisyys. Alex Michelle Ang 2 - 2 ==Sivuhenkilöt== Hahmo Näyttelijä Kaudet Jaksot Griselda Salazar Patricia Reyes Spíndola 1 4 Grizelda Salazar on Danielin vaimo ja Ofelian äiti. Tri Bethany Exter Sandrine Holt 1 2 Tohtori Bethany Exter on itsevarma ja lahjakas lääkäri. Matt Maestro Harrell 1 2 Matt on Alician poikaystävä. Tobias Lincoln A. Castellanos 1 2 High schoolin viimeisen vuoden opiskelija, joka uskoo ihmisten sairastumisen tietävän maailmanloppua. Art Costa Scott Lawrence 1 2 Madisonin ja Travisin opettaman koulun rehtori. ==Aiheesta muualla== *Fear the Walking Deadin näyttelijät ja hahmot AMC.comissa Fear the Walking Dead
Samaras

Samaras tai Samarás on seuraavien henkilöiden sukunimi: * Antónis Samarás (s. 1951), kreikkalainen poliitikko ja Kreikan pääministeri 2012–2015. * Georgios Samaras (s. 1985), kreikkalainen jalkapalloilija. * Ioannis Samaras (s. 1961), kreikkalainen jalkapalloilija * Lucas Samaras (s. 1936), amerikankreikkalainen taidevalokuvaaja * Nikos Samaras (1970–2013), kreikkalainen lentopalloilija * Nick Samaras, runoilija * Spyridon Samaras (1861–1917), kreikkalainen säveltäjä * Tim Samaras (1957–2013), yhdysvaltalainen säätutkija ==Katso myös== * Samara, täsmennyssivu * Samarra, kaupunki Irakissa * Juan Antonio Samaranch, kansainvälisen olympiakomitean puheenjohtaja
Elizabeth Rodriguez

Elizabeth Rodriguez (s. 27. joulukuuta 1980 New York) on yhdysvaltalainen näyttelijä. Hänet tunnetaan parhaiten roolistaan Netflixin draamasarjassa Orange Is the New Black (2013–). Hän esiintyi myös vuonna 2015 alkaneessa AMC:n televisiosarjassa Fear the Walking Dead. ==Aiheesta muualla== * Luokka:Vuonna 1980 syntyneet Luokka:Yhdysvaltalaiset näyttelijät Luokka:Elävät henkilöt
Kristiina Bruun

Mirka Kristiina Rahman (o.s. Henttonen, s. 1970 Lappeenranta) eli kirjailijanimeltään Kristiina Bruun on suomalainen esikoiskirjailija, markkinointihenkilö ja luennoija. Kirjailijanimi Bruun on hänen äitinsä tyttönimi. Bruunin esikoisromaani Kaikki mikä on sinun ilmestyi elokuussa 2015 Schildts & Söderströmsin kustantamana. Se on Yhdysvaltoihin ja Bangladeshiin sijoittuva rakkaustarina. Rahman työskentelee Lappeenrannan kaupungin markkinointi- ja asiakaspalvelupäällikkönä sekä Lappeenrannan-Lahden teknillisen yliopiston ja LAB-ammattikorkeakoulun luennoijana. Lappeenranta voitti hänen johdollaan kuntamarkkinoinnin SM-kilpailuissa kilpailukyky- ja rekrytointisarjojen kultaa vuonna 2013. Rahmanilla oli pieni rooli Lappeenrannassa kuvatussa rikossarjassa Sorjonen (2016), jossa hän näytteli Lappeenrannan kaupunginvaltuuston puheenjohtajaa. Rahman kirjoitti ylioppilaaksi Lauritsalan lukiosta vuonna 1989, ja hänellä on tutkinnot yhdysvaltalaisista Dallasin ja Texasin (Arlingtonin) yliopistoista. Hänen miehensä on kotoisin Bangladeshista, ja heillä on kaksi poikaa. == Teokset == * == Lähteet == == Aiheesta muualla == * Kristiina Bruun #kirja-palvelussa Luokka:Elävät henkilöt Luokka:Suomalaiset kirjailijat Luokka:Vuonna 1970 syntyneet
Minä rakastan ikuisesti

Minä rakastan ikuisesti on Vuokko Hovatan kolmas studioalbumi, joka julkaistiin 27. syyskuuta 2013. Se ylsi parhaimmillaan Suomen virallisen listan sijalle 16. == Kappaleet == # # # # # # # # # # # # == Kokoonpano == ;Muusikot * Jaakko Kääriäinen – kitara * Markus Koskinen – kitara * Anssi Växby – bassokitara * Anssi Sopanen – rummut * Ville Riippa – koskettimet * Bratislava Symphony Orchestra – jouset ;Tuotanto * Markus Koskinen – tuottaja * Ville Riippa – äänittäjä (El Camino) * Jussi Kraft – äänittäjä (Sonic Pump) * Sampo Haapaniemi – miksaaja * Svante Forsbäck – masteroija * Sanni Seppo – kannen suunnittelu, valokuvat * Petri Kuokka – grafiikka, värierottelu * Nelli Palomäki – kansikuva * Pete Eklund – A&R; == Arvostelut == * Soundi: Soundi: Levyarvio == Lähteet == == Aiheesta muualla == * Minä rakastan ikuisesti discogs.com -sivustolla Luokka:Vuoden 2013 albumit Luokka:Vuokko Hovatan albumit Luokka:Markus Koskisen tuottamat albumit
Meihin meistä

Meihin meistä on Vuokko Hovatan singlekappale, joka julkaistiin 28. kesäkuuta 2013 laulajan kolmannelta studioalbumilta Minä rakastan ikuisesti. == Kappaleet == # == Aiheesta muualla == * Meihin meistä discogs.com -sivustolla Luokka:Vuokko Hovatan kappaleet Luokka:Vuoden 2013 kappaleet
Shane Hurlbut

Shane Hurlbut (s. 1964) on yhdysvaltalainen elokuvaaja. Hän opiskeli elokuva- alaa Emerson Collegessa ja suoritti vuonna 1986 elokuva- ja televisioalan tutkinnon. Hänen teki uransa alkuaikoina mm. musiikkivideoita Gloria Estefanille ja Smashing Pumpkinsille. Hän tapasi ohjaaja Rob Cohenin tehdessään musiikkivideota katastrofielokuvalle Daylight (1996) ja palasi yhteistyöhön Cohenin kanssa työskennellessään elokuvaohjaajana The Guardianin pilottijakson parissa. Hurlbut sai palkintoehdokkuuden Yhdysvaltain elokuvaajien yhdistykseltä vuoden 1998 televisioelokuvastaan Rat Pack – hän oli kaikkien aikojen nuorin elokuvaaja, joka on saanut palkintoehdokkuuden debyyttielokuvasta Yhdysvaltain elokuvaajien yhdistykseltä. Hän on saanut kriitikoilta myönteistä palautetta elokuvatyöstään, esimerkiksi elokuvistaan Drumline ja Mr. 3000, ja Roger Ebert arvostelussaan Pinnan alla -elokuvasta korosti Hurlbutin työpanosta. Arvostelussaan The Greatest Game Ever Played -elokuvasta Joan E. Vadeboncoeur The Post Standardista kuvailee Hurlbutia “erinomaiseksi elokuvaajaksi”, joka toi ”kauneutta ja tunnelmaa” elokuvan otoksiin. == Lähteet == Luokka:Vuonna 1964 syntyneet Luokka:Yhdysvaltalaiset elokuvaajat Luokka:Elävät henkilöt
KTDA

pienoiskuva|Suuria teepensaspeltoja Kenian Kerichon piirikunnassa. Seudulla on myös pienviljelijöiden teetiloja. KTDA eli Kenya Tea Development Agency (’Kenian teetuotannon kehitysvirasto’) on vuonna 2000 yksityistetty kenialaisten pienviljelijöiden tuottaman teesadon jalostamiseen ja markkinointiin keskittynyt konserniyritys. KTDA myös hankkii viljelijöille keskitetysti esimerkiksi lannoitteita ja tarkistaa viljelijöiden tuottamien tuoreiden teelehtien laadun ennen niiden käsittelyä. KTDA on noin 150 000 pienviljelijän yhteisesti omistama yhtiö. Yrityksen kotipaikka on Nairobi. Yrityksen pohjana on alkujaan Kansainyhteisön kehitysjärjestön ja brittirahoituksen tuella 1960 Keniaan perustettu valtionvirasto Special Crops Development Authority (SCDA), joka pyrki edistämään afrikkalaista teenkasvatusta. Kenian itsenäistymisen jälkeen 1964 viraston nimeksi vaihdettiin Kenya Tea Development Agency (KTDA). Se yhtiöitettiin ja yksityistettiin 15. kesäkuuta 2000. Keniassa valmistettiin vuonna 2014 yhteensä 444,8 miljoonaa kilogrammaa teetä. Maa on maailman suurin teenviejä, ja teetuotanto muodostaa noin neljä prosenttia maan bruttokansantuotteesta. Vuonna 2013 Keniassa oli noin 575 000 teen pientuottajaa. Heidän tuottamansa tee jalostettiin pääsääntöisesti KTDA:n 64 teetehtaalla, joiden tuotanto-osuus on yli 60 prosenttia kenialaisesta teestä. Teen vähittäiskauppaa hallitsee Keniassa Kerichossa kotipaikkaansa pitävä KTDA:n tytäryhtiö (Kenya Tea Packers Ltd, Ketepa), jolla on 65 prosenttia paikallisesta vähittäismyynnistä. Ketepan vähittäisomistaja on Kenian suurtuottajia edustava teekasvattajien järjestö (KTGA, Kenya Tea Growers Association). Ketepan merkkituotteisiin kuuluu musta Fahari Ya Kenya -tee, joka koostuu CTC-menetelmällä valmistetuista keskisuurista teerakeista ja pienestä määrästä rikottuja teelehtiä. Ketepan keskeinen kilpailija Kenian teen vähittäismarkkinoilla on kenialainen pörssiyritys Sasini Ltd (aiempi Sasini Tea & Coffee Ltd). KTDA on saanut kärkevääkin arvostelua pientuottajien puolelta matalista tuottajahinnoista. Yritystä on myös syytetty kilpailun rajoittamisesta hintakartellin ja Mombasan teepörssin hintamanipuloinnin avulla, johon KTDA on vastannut haastamalla teemonopolin esilletuoneen tahon oikeuteen. Kenian yritysomisteisille suurtuottajille ovat puolestaan tyypillisiä laajat teeplantaasit. Suurtuottajien osuus on noin 40 prosenttia teetuotannosta; teeviljelmiä omistavat muun muassa Brooke Bond (Brooke Bond Kenya Limited eli Unilever Tea), Finlays (entinen James Finlay) ja Eastern Produce Limited (Camellia Plc:n osa).Tea from Kenya tegenius.com, viitattu 15.8.2015, Suurtuottajien teetä jalostetaan 38 teentuotantolaitoksella. ==Lähteet== == Aiheesta muualla== *Anthony Langat: To save forests, Kenyan tea factory brews new way to dry tea (7.8.2015) (reuters.com) *Kenya Tea Development Agency imports 77,050 MT of fertiliser for year 2015-16 (22.7.2015) (customstoday.com.pk) *Agency eyes higher prices with specialty tea production (29.4.2014) (nation.co.ke) *KTDA Small Hydro Programme of Activities (undp.org) Luokka:Kenialaiset yritykset Luokka:Teetalot
Zbigniew Dregier

Zbigniew Dregier (s. 17. heinäkuuta 1935 Cumań) on puolalainen kilpauransa päättänyt koripalloilija. Dregier saavutti Puolan maajoukkueessa EM- kilpailuista hopeaa Puolasta 1963 ja pronssia Neuvostoliitosta 1965 sekä Suomesta 1967. Kesäolympialaisissa Dregier sijoittui Puolan maajoukkueessa kuudenneksi Tokiossa 1964 ja seitsemänneksi Roomassa 1960. Lisäksi hän pelasi vuoden 1967 MM-kilpailuissa ja vuoden 1959 EM-kilpailuissa.FIBA ArchiveOlympics at Sports-Reference.com == Lähteet == * Profiili Puolan olympiakomitea * Zbigniew Dregier Bio, Stats and Results Olympics at Sports- Reference.com === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1935 syntyneet Luokka:Elävät henkilöt
Mieczysław Łopatka

Mieczysław Edwin Łopatka (s. 10. lokakuuta 1939 Drachowo [nyk. Gnieznon kunnassa]) on puolalainen kilpauransa päättänyt koripallovalmentaja ja koripalloilija. Pelaajana Łopatka saavutti Puolan maajoukkueessa EM- kilpailuista hopeaa Puolasta 1963 ja pronssia Neuvostoliitosta 1965 sekä Suomesta 1967. Kesäolympialaisiin Łopatka osallistui neljästi: hän sijoittui Puolan maajoukkueessa kuudenneksi Tokiossa 1964 ja Méxicossa 1968, seitsemänneksi Roomassa 1960 ja kymmenenneksi Münchenissä 1972. Lisäksi hän pelasi vuoden 1967 MM-kilpailuissa, missä hän oli turnauksen korikuningas 19,7 pisteen ottelukohtaisella keskiarvollaanhttp://archive.fiba.com/pages/eng/fa/statistics/p/pid/63797/sid/2906/tid/347/_/1967_World_Championship_for_Men/player- leaders.html.FIBA ArchiveOlympics at Sports-Reference.com == Lähteet == * Profiili Puolan olympiakomitea * Mieczysław Łopatka Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Puolalaiset koripallovalmentajat Luokka:Vuonna 1939 syntyneet Luokka:Elävät henkilöt
Grzegorz Korcz

Grzegorz Henryk Korcz (s. 9. lokakuuta 1946 Środa Wielkopolska) on puolalainen kilpauransa päättänyt koripalloilija. Korcz saavutti Puolan maajoukkueessa EM- pronssia Suomesta 1967. Kesäolympialaisissa hän sijoittui Puolan maajoukkueessa kuudenneksi Méxicossa 1968 ja kymmenenneksi Münchenissä 1972. Vuoden 1967 lisäksi hän pelasi EM-kilpailuissa vuosina 1969, 1971 ja 1973.FIBA ArchiveOlympics at Sports-Reference.com == Lähteet == * Profiili Puolan olympiakomitea * Grzegorz Korcz Bio, Stats and Results Olympics at Sports- Reference.com === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1946 syntyneet Luokka:Elävät henkilöt
Maun luiska

Maun luiska () on Itä-Afrikan hautavajoaman itäharjanteen yli 3 000 metrin korkeudelle nouseva jyrkkä luonnonvalli Keniassa, Nakurun kaupungin länsi- ja eteläpuolella. Maun luiskan alue on suurelta osin laajan metsän peittämää. Etelää kohti metsäisyys vähenee ja maasto muuttuu avoimemmaksi tasangoksi. Maun luiska on eräs Kenya Tea Boardin (’Kenian teetoimikunta’) luettelemista Kenian teetuotantoalueista. ==Lähteet== Luokka:Kenian maantiede Luokka:Afrikan vuoristot
John Rambo (korkeushyppääjä)

John Barnett Rambo (9. elokuuta 1943 Atlanta, Texas – 8. tammikuuta 2022 Paramount, Kalifornia) oli yhdysvaltalainen korkeushyppääjä, joka voitti pronssia vuoden 1964 Tokion olympiakisoissa. Opiskeluaikoinaan California State Universityssa, Long Beachssa, Rambo voitti 1964 yliopistomestaruuden ja myöhemmin Yhdysvaltain sisähallimestaruudet vuosina 1967 ja 1969. Valmistumisensa jälkeen vuonna 1968 Rambo sijoittui Yhdysvaltain olympiakarsinnoissa kuudennelle sijalle, eikä näin ollen päässyt mukaan Mexicon olympiajoukkueeseen. Vuonna 1965 koripallojoukkue St. Louis Hawks valitsi Rambon NBA-varaustilaisuuden kuudennella kierroksella. Rambo ei kuitenkaan koskaan pelannut ensimmäistäkään peliä koripalloammattilaisena. == Lähteet == Luokka:Yhdysvaltalaiset korkeushyppääjät Luokka:Yhdysvaltalaiset olympiamitalistit Luokka:vuonna 1943 syntyneet Luokka:Vuonna 2022 kuolleet
Bodom (täsmennyssivu)

Bodom voi tarkoittaa seuraavia: * Bodom, kylä ja kaupunginosa Espoossa * Bodomin kartano, kartano Espoon Bodomissa * Bodominjärvi, järvi Espoossa ** Bodominjärven murhat, Bodominjärven rannalla vuonna 1960 tapahtunut selvittämätön kolmoismurha * Bodom, Taneli Mustosen ohjaama elokuva vuodelta 2016 * Children of Bodom, metallimusiikkia soittava suomalainen yhtye * Erik Bodom (1829–1879), norjalainen taidemaalari